คณะกรรมาธิการกฎหมายการยุติธรรมและสิทธิมนุษยชน เชิญผู้เกี่ยวข้องชี้แจงกรณีผู้พิพากษายิงตัวเอง สามารถทำได้
รองนายกรัฐมนตรี ระบุ กรรมาธิการฯยุติธรรมเชิญผู้เกี่ยวข้องชี้แจงกรณีผู้พิพากษายิงตัวเองสามารถทำได้  แต่จะมีการมาชี้แจงหรือไม่เป็นอีกเรื่อง ย้ำไม่เข้าข่ายก้าวก่ายเป็นเพียงการตรวจสอบนายวิษณุ เครืองาม รองนายกรัฐมนตรี ให้สัมภาษณ์ถึงกรณีคณะกรรมาธิการกฎหมายการยุติธรรมและสิทธิมนุษยชน จะนำเรื่องผู้พิพากษายิงตัวเองเข้าพิจารณาในกรรมาธิการและอาจเชิญผู้เกี่ยวข้องมาชี้แจงว่า สามารถทำได้ เป็นการตรวจสอบในฐานะที่มีคดีเกิดขึ้นว่าคดีนี้มีความเป็นมาอย่างไร ซึ่งสามารถทำได้ เพียงแต่ต้องไม่ลงในเนื้อเรื่องการตรวจสำนวนต่างๆ ส่วนที่มีการให้ข้อสังเกตว่าโดยมารยาท 3 สถาบัน คือฝ่ายบริหาร ตุลาการ นิติบัญญัติ จะไม่ก้าวก่ายกันนั้น ในลักษณะแบบนี้ไม่ใช่ลักษณะของการก้าวก่ายเพียงแต่เป็นการตรวจสอบเท่านั้น เหมือนที่รัฐบาลทำอะไร ก็ถูกตรวจสอบได้ แต่การตรวจสอบรัฐบาลจะนำไปสู่การตั้งกระทู้กับการเปิดอภิปรายไม่ไว้วางใจ แต่การตรวจสอบในเรื่องของศาล ไม่สามารถนำไปสู่การตั้งกระทู้ได้เมื่อถามว่าจะสามารถเรียกบุคคลที่เกี่ยวข้องและถูกอ้างถึงมาชี้แจงใน กมธ.ได้หรือไม่ รองนายกรัฐมนตรี กล่าวว่า ถือเป็นช่องทางหนึ่ง แต่บุคคลผู้นั้นจะไปหรือไม่ก็ถือเป็นอีกเรื่องหนึ่ง